## Uredba o izmjenama Uredbe o osnivanju Visokog gospodarskog učilišta u Križevcima

### NN 76/2005 (23.6.2005.), Uredba o izmjenama Uredbe o osnivanju Visokog gospodarskog učilišta u Križevcima

# VLADA REPUBLIKE HRVATSKE

**1485**

Na
temelju članka 12. stavka 2. Zakona o ustanovama (»Narod­ne novine«, br. 76/93, 29/97 i 47/99) i članka 49. stavka 2. Zakona o
znanstvenoj djelatnosti i visokom obrazovanju (»Narodne novine«, br. 123/2003, 105/2004 i 174/2004), Vlada Republike
Hrvatske je na sjednici održanoj 15. lipnja 2005. godine donijela

## UREDBU

### O IZMJENAMA UREDBE O OSNIVANJU VISOKOG GOSPODARSKOG UČILIŠTA U KRIŽEVCIMA

Članak 1.

U
Uredbi o osnivanju Visokog gospodarskog učilišta u Križevcima (»Narodne
novine«, broj 40/98), u članku 2. riječi: »Ministarstvo znanosti i tehnologije«
zamjenjuju se riječima: »ministarstvo nadležno za visoko obrazovanje«.

Članak 2.

U
članku 3. podstavak 1. mijenja se i glasi:

»–
ustrojavanje i izvođenje stručnih studija iz područja bioteh­ničkih znanosti sukladno Zakonu o znanstvenoj djelatnosti i
visokom obrazovanju (u daljnjem tekstu: Zakon) i Statutu;«.

Podstavak
3. mijenja se i glasi:

»–
obavljanje znanstvenog rada iz biotehničkih znanosti uz uvjete prema posebnim
propisima;«.

Članak 3.

Članak
4. mijenja se i glasi:

»Tijela
Učilišta su dekan, Stručno vijeće i Upravno vijeće.

Učilište
može imati i druga stručna i savjetodavna tijela čije se osnivanje, sastav i
nadležnost uređuje Statutom ili drugim općim aktom.«.

Članak 4.

U
članku 5. stavak 2. mijenja se i glasi:

»Upravno
vijeće:

–
donosi program rada i razvoja Učilišta i nadzire njihovo izvršavanje

–
brine o zakonitosti rada Učilišta, racionalnoj uporabi materijalnih i
kadrovskih resursa i provođenju odluka Stručnog vijeća

–
odlučuje o načinu upotrebljavanja dobiti koju Učilište ostvari

–
donosi odluke u drugom stupnju o ostvarivanju pojedinačnih prava radnika

–
donosi godišnji obračun

–
predlaže osnivaču promjenu ili proširenje djelatnosti

–
donosi Statut na prijedlog Stručnog vijeća

–
daje suglasnost na pojedine odluke dekana i Stručnog vijeća sukladno Statutu

–
daje osnivaču i dekanu prijedloge i mišljenja o pojedinim pitanjima

–
obavlja druge poslove utvrđene Zakonom i Statutom.«.

Članak 5.

U
članku 6. stavak 1. mijenja se i glasi:

»Upravno
vijeće ima pet članova od kojih tri imenuje osnivač, a dva bira Stručno vijeće
Učilišta na vrijeme od četiri godine. Predsjed­nika Upravnog vijeća biraju članovi između sebe. Dekan
sudjeluje u radu Upravnog vijeća bez prava glasovanja.«.

Stavak
2. mijenja se i glasi:

»Osnivač
i Stručno vijeće mogu razriješiti članove koje imenuju odnosno biraju u Upravno
vijeće i prije isteka vremena na koje su imenovani odnosno izabrani.«.

Članak 6.

U
članku 7. stavak 2. mijenja se i glasi:

»Za
dekana može biti izabran radnik Učilišta u znanstveno-nastavnom zvanju ili
nastavnom zvanju profesora visoke škole, a bira ga i razrješava Stručno vijeće
s mandatom, na način i u postupku utvrđenom Statutom Učilišta. Izbor dekana potvrđuje
Upravno vijeće.«.

U
stavku 3. podstavku 7. riječi: »nastavničkim vijećem« zamjenjuju se riječima
»Stručnim vijećem«, a podstavak 8. briše se.

Članak 7.

Članak
9. mijenja se i glasi:

»Stručno
vijeće Učilišta odlučuje o stručnim i nastavnim pitanjima, sukladno zakonu i
Statutu Učilišta.

Stručno
vijeće Učilišta čine nastavnici, suradnici i studenti. Broj, sastav, način
izbora i mandat članova Stručnog vijeća iz redova nastavnika, suradnika i
studenata pobliže se određuje Statutom Učilišta.«.

Članak 8.

Članak
10. briše se.

Članak 9.

Ova
Uredba stupa na snagu danom objave u »Narodnim novinama«.

Klasa:
602-04/96-01/17

Urbroj: 5030108-05-1

Zagreb,
15. lipnja 2005.

Predsjednik

**dr****. sc.
Ivo Sanader, v. r.**

Uredba, NN 76/2005-1485